राहुल बोस के बाद अब इस एक्टर ने किया खुलासा, एक कप कॉफी के देने पड़े 78 हजार...  
कीकू शारदा ने किया खुलासा
एक कॉफी के लिए चुकाने पड़े थे इतने रुपये
सोशल मीडिया पर वायरल हो रहा है ट्वीट
बॉलीवुड एक्टर राहुल बोस (Actor Rahul Boss) को हाल ही में दो केलों के लिए 442 रुपये देने पड़े थे. इस खबर से हर कोई हैरान था. अब सोनी टीवी के फेमस कॉमेडी शो 'द कपिल शर्मा शो (The Kapil Sharma Show)' के एक्टर कीकू शारदा (Kiku Sharda) ने खुलासा किया है कि उनको एक कप कॉफी कितनी महंगी पड़ी थी. कीकू शारदा ने बताया कि इंडोनेशिया में एक कप कॉफी और चाय के लिए उन्हें 78, 650 रुपिया (इंडोनेशिया रुपये) होटल को देने पड़े थे. कपिल शर्मा शो में 'बच्चा यादव' का किरदार निभाने वाले एक्टर ने हाल ही में दिए अपने ट्विटर एकाउंट के जरिए इस बात का खुलासा किया.
My bill for 1 cappuccino and 1 tea is 78,650/- ,,,,,,, but I am not complaining as I am in Bali , Indonesia and this amount in their currency converts to ₹ 400/- in Indian currency #mehengaayeepic.twitter.com/rB6U6YgVnN
कीकू (Kiku Sharda) ने कॉफी के बिल को अपने ट्विटर एकाउंट पर पोस्ट करते हुए लिखा, 'एक कॉफी और एक चाय के लिए मेरा बिल 78,650/- था. लेकिन मैं इसकी शिकायत नहीं कर रहा क्योंकि मेरा ये बिल बाली, इंडोनेशिया में है और वहां इस करेंसी को अगर कंवर्ट करेंगे तो भारतीय पैसे में ये 400 रुपये होंगे.'
कीकू शारदा (Kiku Sharda) की इस पोस्ट पर लोग खूब कमेंट कर रहे हैं. वहीं वर्क फ्रंट की बात करें तो 'द कपिल शर्मा शो' के अलावा कीकू शारदा हॉलीवुड एनीमेटिड फिल्म 'एंग्री बर्ड्स (Angry Birds)' में भी काम कर रहे हैं. बता दें कीकू शारदा टीवी शो 'हातिम (Hatim)' में 'होबो' का किरदार निभा चुके हैं.